Il-Prim Ministru Taljan Matteo Renzi ħabbar il-prijoritajiet tal-presidenza Taljana tal-Unjoni Ewropea fit-tieni nofs ta’ din is-sena u kkonferma li l-iskop huwa li jbiegħed lill-unjoni mill-politika tas-sikkar taċ-ċinturin u jressaqha lejn waħda ta’ tkabbir ekonomiku u ħolqien tax-xogħol. Huwa qal li l-Ewropa trid issib soluzzjoni għall-qagħd rekord li għandha u l-pajjiżi membri jaħdmu kollha flimkien ħa jsibu tarf l-influss ta’ immigranti llegali li qed jaqsmu l-Mediterran minn kull nazzjon fejn hemm il-gwerer, ġuħ, nuqqas ta’ demokrazija u qagħda ekonomika mwegħra.